
COMUNICAT  DE  PRESĂ



Tribunalul Dâmboviţa, în colaborare cu Asociaţia pentru Studiul Relaţiilor Profesionale de Muncă, Asociaţia Magistraţilor din România - Filiala Dâmboviţa şi Centrul de Cercetare în Ştiinţe  Juridice şi Administrative din cadrul Facultăţii de Drept şi Ştiinţe Administrative, organizează vineri, 29 martie 2019, începând cu ora 9.30, Conferinţa cu tema „Rolul jurisprudenţei în interpretarea şi aplicarea dreptului”.
Conferinţa, aflată la cea de-a opta ediţie, se va desfăşura în Amfiteatrul Institutului de Cercetări al Universităţii Valahia, situat în Târgovişte, Aleea Sinaia, Nr. 13, judeţul Dâmboviţa şi are ca scop reunirea profesioniştilor dreptului, teoreticieni şi practicieni, pentru clarificarea unor aspecte doctrinare şi jurisprudenţiale.
	Evenimentul face parte din programul de formare continuă descentralizată a judecătorilor şi îşi propune să contribuie la conturarea unui punct comun între jurisprudenţă şi doctrină, acolo unde sunt probleme controversate generate de legislaţia în continuă schimbare. 
La lucrările conferinţei şi-au anunţat participarea magistraţi din raza Curţilor de Apel Ploieşti, Bucureşti, Bacău, Braşov, Craiova şi Piteşti.
În cadrul conferinţei vor fi abordate următoarele probleme de drept:
· Judecător drd. Dragoş POPOIAG, Tribunalul Dâmbovița - Considerații privind procedura soluționării  litigiilor de muncă de instanțele judecătorești în dreptul român și dreptul portughez;
· Asistent judiciar dr. Marius MIHĂLĂCHIOIU, Tribunalul Dâmbovița - Analiza unor situații prin care jurisprudența a completat unele lacune ale legislației muncii ;
· Prof. dr. Dan ŢOP, Baroul Dâmbovița  - Comentarii privind Decizia nr. 5/2018 de admitere a recursului în interesul legii,  pronunțată de Înalta Curte de Casație și Justiție;
· Judecător drd. Ioana STOENAC–CÎRSTEA, Curtea de Apel Ploiești -  Acordul de recunoaștere a vinovăției în lumina principiului echității;
· Judecător drd. Adrian Remus GHICULESCU,  Curtea de Apel Ploiești  -  Răspunderea persoanei care a contribuit la elaborarea, emiterea, adoptarea sau încheierea actului administrativ;
· Avocat Costel GÂLCĂ, Baroul București - Câteva aspecte privind încetarea contractului individual de muncă pe durata perioadei de probă; 
· Judecător drd. Grety CRISTEA, Tribunalul Dâmbovița - Rolul jurisprudenței din perspectiva izvoarelor dreptului;
· [bookmark: _GoBack]Studenţi Călinescu Georgiana, Nedelcu Dan Andrei, Facultatea de Drept – Universitatea Valahia - Jurisprudenţa în dreptul roman. Jurisprudenţa în dreptul românesc;
· Asistenți judiciari Gioni Popa GAVRILOVICI, Cătălin FAGHIAN, Tribunalul Bacău -  Limitări în declanșarea conflictelor colective de muncă, prin prisma instituției contractelor colective de muncă;  
· Asistent judiciar Marinela DIDU, Tribunalul Dolj - Rolul jurisprudenței în interpretarea și aplicarea dreptului - cu referire la dreptul muncii;
· Judecător drd. Mihai Costin TOADER, Judecătoria Răcari - Reflecții asupra prelungirii dreptului de circulație în cazul anumitor infracțiuni rutiere.


PURTĂTOR DE CUVÂNT,

